
[bookmark: _Hlk65486701]CONSILIUL SUPERIOR AL MAGISTRATURII
PLENUL
[bookmark: numar_hot]HOTĂRÂREA nr. .....
din ...... 2023


pentru completarea Regulamentului de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023
În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,
având în vedere dispoziţiile art. 39 alin. (1) din Legea nr. 305/2022, cu ............ voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. 1 -  Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, publicată în Monitorul Oficial al României, Partea I, nr. 640 și 640 bis din 13 iulie 2023, se completează după cum urmează:

[bookmark: _Hlk144971700]După art. 55 se introduce un nou articol, art. 551, cu următorul cuprins:
Art. 551 – (1) Pe durata procedurii disciplinare, soluţionarea cererii de acordare a pensiei de serviciu se suspendă până la soluţionarea definitivă a acţiunii disciplinare. Secţia pentru judecători a Consiliului Superior al Magistraturii informează Casa Naţională de Pensii Publice cu privire la apariţia uneia dintre situaţiile prevăzute de prezentul articol care are ca efect suspendarea sau reluarea procedurii de soluţionare a cererii de acordare a pensiei de serviciu.
	(2) Inspecția Judiciară informează, de îndată, Consiliului Superior al Magistraturii cu privire la începerea cercetării disciplinare prealabile sau, după caz, respingerea în mod definitiv a sesizării referitoare la cercetarea disciplinară a unui judecător. În cazul în care s-a exercitat acțiunea disciplinară, informarea privind soluționarea în mod definitiv a acțiunii disciplinare se realizează de Biroul grefa secțiilor. Informarea cuprinde elementele necesare pentru suspendarea sau, după caz, reluarea procedurii de soluţionare a cererii de acordare a pensiei de serviciu de către casele teritoriale de pensii, inclusiv datele de identificare a persoanei, temeiul de drept al măsurii, precum şi data de la care se aplică.
	(3) Direcția Resurse Umane și Organizare din cadrul Consiliului Superior al Magistraturii întocmește un referat care cuprinde datele comunicate potrivit alin. (2), precum și informații privind vechimea în funcție utilă pentru stabilirea pensiei de serviciu.
	(4) Pe baza referatului prevăzut la alin. (3), Secția pentru judecători hotărăște cu privire la informarea Casei Naţionale de Pensii Publice în vederea suspendării sau, după caz, a reluării procedurii de soluţionare a cererii de acordare a pensiei de serviciu.


Art. 2 - Prezenta hotărâre se publică în Monitorul Oficial al României, Partea I.
Dată în Bucureşti, la data de ........ 2023
[bookmark: presedinte]
Judecător Daniel GRĂDINARU
Preşedintele Consiliului Superior al Magistraturii    

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

